
DIRECȚIA PATRIMONIU
COMPARTIMENTUL SPAȚII CU ALTĂ DESTINAȚIE 
SC2022-4935/01.03.2022

                                                RAPORT DE SPECIALITATE
Privind aprobarea închirierii prin licitaţie publică deschisă cu strigare a spaţiului cu altă destinație din Timișoara, str. Alba Iulia nr.2, parter, în suprafață de 42,52 mp

	Având în vedere referatul de aprobare a proiectului de hotărâre nr. SC2022-4935/01.03.2022 al Primarului Municipiului Timișoara și Proiectul de hotărâre privind aprobarea închirierii prin licitaţie publică deschisă cu strigare a spaţiului cu altă destinație din Timișoara, str. Alba Iulia nr.2, parter, în suprafață de 42,52 mp., cuprins în anexa A a prezentului caiet de sarcini.
	Facem următoarele precizări:
	Între Municipiul Timișoara și SC SHARARA SRL, a fost încheiat contractul de închiriere nr.1284/2001, având ca obiect spațiul din Timișoara, str.Alba Iulia nr.2, parter în suprafață de 42,52 mp. Prin adresa cu nr.CT2022-000115/11.01.2022 Societatea SHARARA SRL, solicită prelungirea contractului de închiriere nr.1284/2001. De asemenea menționăm că această societate are încheiat un contract de subînchiriere nr.14/28.02.2019, cu societatea HERBAWAY SRL, pentru care s-a obținut acordul Comisiei de analiză a spațiilor cu altă destinație decât aceea de locuință situate în imobile proprietatea municipiului Timișoara precum și în proprietatea  Statului Român, în administrarea Consiliului Local al Municipiului Timișoara constituită prin Hotărârea Consiliului local al Municipiului Timișoara nr.12/26.02.2012, din data de 04.02.2016, pentru subînchirierea imobilului.
	Având în vedere că acest contract expira la data de 28.02.2022, Societatea SHARARA SRL, a solicitat prin adresa cu nr.CT2022-000115/11.01.2022, prelungirea contractului de închiriere nr.1284/2001. Această solicitare a fost supusă spre analiză Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara, înfiinţată prin HCLMT nr.12/26.06.2012 și modificată prin HCLMT nr.122/13.04.2021, la data de 19.01.2022. Comisia a hotărât să nu mai prelungească contractul de închiriere nr. 1284/2001 încheiat cu Societatea SHARARA SRL, urmând ca societatea să elibereze spațiul în termen de 30 de zile de la data primirii înștiințării, de asemenea a hotarât și scoaterea la licitație a acestui spațiu precum și interzicerea desfășurării anumitor activități cum ar fi : vânzare de produse second – hand, jocuri de noroc, magazin alimentar, farmacie, amanet, schimb valutar, fast food.
	Prin adresa cu nr.CT2021-005631/02.11.2021 Societatea HERBAWAY SRL în calitate de subchiriaș, solicită ca în cazul în care, nu se va aproba prelungirea contractului de închiriere încheiat cu SHARARA SRL, acest spațiu să fie scos la licitație în vederea închirierii. 
	Spațiul prezentat mai sus, a fost verificat prin adresele:
- CT2022-000115/16.02.2022 a Biroului Clădiri Terenuri din care rezulta faptul ca au fost depuse cereri de revendicare, prin notificari, conform prevederilor legii nr.10/2001 si ale OUG nr.94/2000 republicată, modificată și completată prin OUG 209/2005, pentru imobilul situat în Timișoara, str.Alba Iulia nr.2, înscris în CF nr.127057, nr.top 249. Menționăm și faptul că s-a depus notificarea nr.DO6X1-4541/2001 formându-se astfel dosarul administrative nr.943, iar prin Dispoziția cu nr. 740 din 14.04.2003, s-a dispus respingerea notificării anterior menționate.
- CT2022-115/21.02.2022 a Compartimentului Fond Funciar, din care rezultă că parcela cu nr. top vechi 249, actual parcela cu nr.topo 417847, înscrisă în CF nr.417847 Timișoara, CF vechi nr.127057, situată în str.Alba Iulia nr.2, nu este solicitată de către foștii proprietari sau moștenitorii acestora, potrivit legilor fondului funciar.
- CT2022-115/21.02.2022 a Biroului Contencios, din care rezultă că pentru spațiul unde a funcționat Societatea SHARARA SRL, nu figurează litigii pe rolul instanțelor de judecată. Menționăm de asemenea că prin adresa cu nr. SC2022-003687/16.02.2022, a fost depusă de către Cabinetul Individual de Avocat dr. Cristian Clipa, plângerea administrativă prealabilă prin care se solicită Consiliului Local al Municipiului Timișoara, să adopte o hotărâre prin care:
	1. să revoce, respectiv să revină asupra răspunsului dat subscrisei de către Compartimentul Spații cu Altă destinație prin adresa cu nr. CT2022-115/20.02.2022.
	2. să aprobe prelungirea Contractului de Închiriere nr. 1284/2001, pentru suprafața locativă, în condițiile art.3 paragraful 2 din cuprinsul contractului.
	Societatea nu a înregistrat datorii la bugetul local.
	In temeiul OUG 57/2019 – privind codul administrativ, art. 333 alin (1) lit. a “ închirierea    bunurilor  proprietate publică a statului sau a unităților administrativ-teritoriale se aprobă,  după  caz, prin  hotărâre  a  Guvernului, a  Consiliului  Județean,  a  Consiliului  General al Municipiului  București  sau  a  consiliului local”.
Având în vedere prevederile mai sus menționate, Consiliul Local al Municipiului Timișoara, în calitate de administrator, poate valorifica spațiile cu altă destinație, spații libere, prin închiriere, urmând procedura licitației publice deschise cu strigare. Procedura licitației publice deschise cu strigare se va realiza după întocmirea procesului verbal de predare- primire, astfel încat spațiul va fi liber de sarcini.
	Pentru determinarea prețului chiriei a fost elaborat rapoartul de evaluare nr. 4494/2022 de către SC Fidox SRL, prestatorul de serviciu cu care municipalitatea are încheiat contract, constituind Anexa I la prezenta HCLMT prin care a fost determinat prețul chiriei de piață, această valoare constituind prețul minim de pornire al licitației publice deschise cu strigare. 
	Spațiul cu altă destinație decât aceea de locuință SAD - situat in Timișoara, str. Alba Iulia  nr.2, parter, în suprafață de 42,54 mp., înscris în CF-ul nr. 417847-C1 Timișoara, nr. top 249, compus din 3 încăperi la parter, proprietar Municipiul Timișoara, imobil înregistrat în inventariul propriu al Municipiului Timişoara sub nr.S.18686.03; valoare de inventar 94,976,00 lei, destinația spațiului este pentru sediu, comerț, prestări servicii; În acest spațiu se va interzice  desfășurarea următoarelor activități: vânzare de produse second – hand, jocuri de noroc, magazin alimentar, farmacie, amanet, schimb valutar, fast food.
	În  vederea  demarării  procedurii  de  licitație, în cadrul Compartimentului Spații cu Altă Destinație, au  fost  elaborate următoarele documente: caiet de sarcini - Anexa nr. 2 la prezenta hotărâre, contractul cadru de închiriere - Anexa nr. 3 la prezenta hotărâre, Fișă de date a procedurii - Anexa nr. 4 la prezenta hotărâre.
	Subliniem faptul că la elaborarea acestor documente s-au respectat prevederile OUG 57/2019- privind codul administrativ și cele expuse mai sus, considerăm că proiectul de hotărâre privind aprobarea închirierii spațiilor cu altă destinație prin licitație publică deschisă cu strigare și a documentelor aferente acesteia: raport de evaluare a prețului chiriei, caiet de sarcini, contract cadru de închiriere și instrucțiuni pentru ofertanți, în scopul valorificării acestora, pe o perioadă de 3 ani, îndeplinește condițiile pentru a fi supus dezbaterii și aprobării plenului consiliului local.

